MUMBAI ELŐKELŐ NEGYEDÉBEN, BANDRÁBAN, 2012 ÁPRILISÁBAN
NYOMA VESZETT EGY 25 ÉVES NŐNEK…
SHEENA BORÁNAK.
A KÖVETKEZŐ TELEFONBESZÉLGETÉS
SHEENA VŐLEGÉNYE ÉS CSALÁDJA KÖZÖTT ZAJLOTT SHEENA ELTŰNÉSÉT KÖVETŐEN.
Igen, mi történt Sheenával?
RAHUL MUKERJEA HANGJA
Én úgy gondolom, hogy Sheena…
PETER MUKERJEA HANGJA
…önszántából ment el valahová,
és nem akarja, hogy bárki kapcsolatba lépjen vele.
Értem.
Én így értelmezem.
Persze, felforgathatod az egész világot,
hogy kiderítsd…
ki? Hol? Mi? Ez vagy az?
Nyomokra bukkanhatsz, vagy magára Sheenára is, rendben.
De ha végzel a kutatással, és nem találod meg,
mert nem hagyott nyomot maga után, akkor mi lesz?
- De papa… - Hová vezet ez az egész?
Indrani látta utoljára, igaz?
Ismerem anyámat. Akkoriban tudott ijesztő lenni. Gonosz.
INDRANI MUKERJEA LÁNYA
Néha még erőszakos is.
Pont úgy, mint bárki más.
De ő nem… Egy dolgot leszögeznék.
Ő a legokosabb nő, akit ismerek.
A szüleim mindketten maximalisták voltak.
Indrani és Peter a maguk idejében igazán befolyásos pár voltak.
Minden újság címlapján megjelentek.
AZ INX MEDIA ÚJ VEZÉRIGAZGATÓJA
Amikor anyám Bombaybe jött, a nulláról indult.
Megdolgozott a sikerért.
Mrs. Indrani Mukerjea, az INX Media vezérigazgatója.
Megvolt a varázs, a szépség,
voltak autók, házak.
Nyaralni vitték a rokonságot.
Amikor bemutattak anyám testvérének, Sheenának,
nagyon fiatal voltam.
Sosem hívtam nénikémnek. Ő csak Sheena volt.
Egy gyönyörű, bámulatos,
nagyon sokszínű, intelligens nő. Erre még élénken emlékszem.
Számomra nagyon furcsa volt, hogy 2012-től megszűnt a kapcsolat.
Ha az emberek azt kérdezték, hol van Sheena,
anyám dührohamot kapott.
Nekem azt mondta, Sheena Amerikában van. Többször is rákérdeztem.
Azt feltételeztük, hogy Los Angelesbe költözött,
és ott éli az életét.
Nekem egy idő után az tűnt nagyon furának,
és ezt még ma sem értem,
hogy senki sem kérdezett többé Sheenáról.
Mintha Sheena egyszerűen…
nem lett volna téma.
Egyáltalán nem.
Mintha megbabonáztak volna minket,
hogy még a létezését is elfelejtsük.
2012 ÁPRILISA
2015. AUGUSZTUS 25.
Amikor augusztus 25-én, iskola után hazaértem…
Istenem… Az egész házat felforgatták.
Mindenhol rendőrök voltak.
Idegen volt már maga a gondolat is, hogy rendőrök vannak a házunkban.
Bármi, ami a rendőrséggel kapcsolatos, teljesen idegen volt számomra.
Aztán dühös lettem a rendőrökre,
amiért átkutatják a holminkat.
„Mégis mi a fene folyik itt?” Anyám azt mondta, nyugodjak meg.
Az egyik zsaru megkérdezte a bejárónőt, hogy ismeri-e Sheenát.
Én azonnal anyámhoz fordultam, és megkérdeztem:
„Anya! Mi van Sheenával?”
Ő meg csak rám nézett…
és mielőtt válaszolhatott volna, a rendőr azt mondta, nem beszélhetünk.
Anyámat letartóztatták.
Utána nem is láttam.
Most kaptuk a hírt,
hogy a médiamágnás Indrani Mukerjeát letartóztatta a mumbai rendőrség.
A vád szerint három évvel ezelőtt meggyilkolta a testvérét.
Peter felhívott.
„Indranit gyilkosság vádjával letartóztatták. ”
Közel álltam hozzá, de nem is sejtettem.
A tévében Sheena fényképét mutatták.
Elakadt a szavunk.
Mi a fene történt?
Ez az ügy összezavart, rabul ejtett és sokkolt mindannyiunkat.
Ebben az ügyben szinte minden nap
valami újra derült fény.
Maga a család is szivárogtat.
Minden mosoly, minden ölelés hamisnak tűnt.
Azt akarták láttatni, hogy minden rendben.
Rahul! Kérem! Ne fusson!
A kapcsolatok dinamikája…
Miféle család ez?
Ahogy azt bizonyára sejtik, az eset nagyon megrázta
a mumbai elitet.
A sztori egyre nagyobbra nőtt.
A hatalmasok egy csoportja el akarta tussolni az ügyet.
De más befolyásos emberek a végére akartak járni.
Mi lehetett az a konkrét indíték, ami oda vezetett, hogy Indrani
hidegvérrel meggyilkolja Sheenát?
Hogy szerintem tudja-e valaki a családból, mi történt Sheenával?
Biztosan. Szerintem többen is.
INDRANI MUKERJEA: ELTEMETETT IGAZSÁG
2012. MÁJUS 23.
EGY HÓNAPPAL SHEENA ELTŰNÉSE UTÁN
PEN, RAIGAD KERÜLET KÉTÓRÁNYIRA MUMBAITÓL
Varsaiból hoztam haza anyagot.
A CIVIL RENDŐRSÉG KÉPVISELŐJE
A visszaúton láttam,
ahogy egy mangó épp leesik egy fáról, így lehúzódtam.
Megéreztem valamit.
Egy förtelmes szagot. Keresni kezdtem, honnan jön.
Megláttam egy kezet, körmökkel. Kilakkozott körmökkel.
Úgy nézett ki a talaj körülötte, mintha megégett volna.
Felhívtam a rendőrőrsöt.
Begyűjtötték a csontokat és a maradványokat.
Onnan, ahol megtaláltuk a testet,
úgy három, három és fél méterre ástunk egy gödröt,
és eltemettük.
2012-ben a holttesten egyértelműen látszott,
hogy gyilkosság, bűncselekmény történt.
Ha jelentenek egy rendkívüli halálesetet…
VOLT RENDŐRTISZT
a rendőrségnek kötelessége készíteni legalább egy jelentést
a véletlen halálesetről.
Ezért is olyan megdöbbentő, ami történt.
A rendőrség nem készített jelentést baleseti halálról,
sem gyilkosságról, és nem is nyomozott az ügyben.
Valaki nagyon befolyásos lehetett a háttérben.
2015. AUGUSZTUS 25.
Amikor anyámat letartóztatták,
teljesen elzártak tőle.
Csak arra emlékszem, hogy apám nagyon összezavarodott.
Akkoriban ő volt a támaszom,
de egy olyan házban, ahol nyüzsögtek
az apám rokonai,
a hangulat szinte rögtön arra késztette…
hogy elhiggye, anyám a tettes. Tudják… „Hogy tehette ezt?”
És persze mindenki le volt döbbenve,
és mindenki azt kérdezte, hogy mi a fene folyik itt?
De ahelyett, hogy megpróbálták volna kideríteni, mi történt,
már mindenki döntött.
KHAR RENDŐRŐRS
Az egyik riporterem felhívott azzal,
hogy a rendőrség letartóztatott egy Indrani Mukerjea nevű nőt.
Akkor hirtelen beugrott, hogy Indrani Mukerjea…
ÚJSÁGÍRÓ
az az Indrani Mukerjea.
Emlékszem, az első napon
minden csatornán az ment, hogy Indrani Mukerjea megölte a testvérét.
Ami hihető volt. Előfordul az ilyesmi.
Fivérek, nővérek gyilkolják meg egymást. Van ilyen.
De hogy volt képes három évig eltitkolni?
A bűntény 2012-ben történt.
Indranit 2015-ben tartóztatták le. Hogy sikerülhetett ez neki?
Források szerint azért került napvilágra az ügy,
mert egy rendőrségi informátor szerint
Indrani Mukerjeának állítólag szerepe volt a testvére meggyilkolásában,
és összejátszhatott a sofőrével is.
INDRANI MUKERJEA EXSOFŐRJE
A rendőrség órákon át vallatta Indrani sofőrjét, Shyamvar Rait,
aki végül beismerte a bűncselekményt.
A döntő fontosságú vallomás után előállították Indrani Mukerjeát.
Kihallgatása tegnap három és fél órán át tartott,
és végül le is tartóztatták.
Az Indrani Mukerjea elleni ügy…
ÚJSÁGÍRÓ
beismerő vallomásokra épült.
Shyamvar Rai tanúvallomására.
A sofőrére, akit maga Indrani Mukerjea alkalmazott.
Harmincöt évig szolgáltam a rendőrségnél.
Ha valaki a rendőrség látókörébe kerül, mindig van egy félelmi faktor.
RANGIDŐS NYOMOZÓ A KHAR RENDŐRŐRSÖN
És…
Ilyen az emberi természet.
Ha valakinek rendőrségi ügye van,
az megijed.
Shyamvar Rai elárulta, hogy 2012-ben
ő és Indrani Mukerjea
megölték Sheena Borát.
Az eset nem túl bonyolult. Egy szimpla gyilkossági ügy.
Még ma is úgy gondolom, hogy az elején
a mumbai rendőrség sem látta, milyen szörnyű is ez az ügy.
Csak arra gondoltak, hogy a média imádni fogja.
„Három év után megoldottuk az ügyet.
Jól megveregetik majd a hátunkat ezért. ”
Ennyi.
Másnap arról értesültünk,
hogy rendőrségi csapatok mentek Kolkatába és Gauhátiba.
KOLKATA GAUHÁTI
És rájöttünk, hogy talán van az ügyben más gyanúsított is.
KALKUTTA KOLKATA
Legfrissebb híreink Kolkatából.
Indrani Mukerjea második férjét, Sanjeev Khannát is
letartóztatták.
A rendőrség gyanúja szerint ő is bűnrészes.
INDRANI ELŐZŐ FÉRJE
Forrásaink szerint ott volt az autóban Indranival és Shyamvar Rai-jal
2012. április 24-én,
amikor Indrani felvette Sheenát a főiskola előtt,
és segített Indraninak megölni Sheenát.
Ezt a vádat fogalmazták meg vele szemben.
Mr. Khanna! Egyetért a vádakkal?
Sanjeev vallomásának részletei:
Indrani volt férje megerősítette, hogy Sheenát megfojtották és megölték.
Azt állítja, hogy ugyan az autóban volt, de átaludta az egész gyilkosságot.
Az a meglepő, hogy Sanjeev Khanna is érintett az ügyben,
aki Indrani Mukerjea exférje, és közös gyermekük is van, Vidhie.
Az egyetlen személy, aki nem illik a képbe, az Sanjeev,
a biológiai apám.
Ő egy igazi anomália ebben az egészben.
Neki semmi, de semmi köze nem volt egyikünkhöz sem
azon túl, hogy az apám. Ennyi!
Indrani Mukerjea, Peter Mukerjea és Sanjeev Khanna lánya vagyok.
Apám, Peter örökbefogadott.
Nem sok olyan szerencsés ember van a világon,
aki három szülővel büszkélkedhet.
Persze az is igaz, hogy mindhármat elvették tőlem,
és hát, tudja, mindannyian börtönbe kerültek.
Most kaptuk a hírt, hogy a médiamágnás Indrani Mukerjeát…
Sheena Bora…
Nem tudom elhinni, hogy a nevem összefüggésbe került…
Engem, Vidhie Mukerjeát összekapcsoltak azzal a szóval, hogy „gyilkosság”.
Amikor kimondom a nevemet, Vidhie Mukerjea…
azonnal beugrik a szó, gyilkosság. A Sheena Bora-ügy.
Amikor először napvilágra került, elég megdönthetetlen sztorinak tűnt.
Mindenkit felpezsdített,
hogy igazán pikáns a történet.
„Igen, megvan a feleség, a volt férj
és a sofőr is. ” Úgy értem,
egy tökéletes montázs, érti?
A következő kasszasiker.
Bizonyára remek film lenne belőle, de ez egy valós történet.
Nem ennyire fekete-fehér.
A Sheena Bora-ügy előtt
Indrani Mukerjeát…
ÚJSÁGÍRÓ
kizárólag Peter feleségeként,
és egy ambiciózus médiavállalati bárónőként ismertük.
Indrani a rendőrség szerint hidegvérrel ölte meg Sheenát.
Az volt a lényeg, hogy kiderítsük: „Miért?”
Meg kellett ismernünk a háttértörténetét.
Gyerünk, derítsük ki,
hogyan kezdődött Indrani Mukerjea élete!
Ki valójában Indrani Mukerjea?
GAUHÁTI
Szóval szerintem nagyon sok idő ment el arra, hogy találkozzunk
olyanokkal, akik ismerték Sheenát és Indranit is.
Az ügy egyik meghatározó szereplője
Indrani Mukerjea fivére, Mekhail Bora.
A nevem Mekhail Bora.
Én vagyok…
SHEENA BORA FIVÉRE
a néhai Sheena Bora fivére.
Ez az otthonom,
itt születtem én, és Sheena is.
És mondhatjuk,
hogy Indrani is itt született.
Amikor megláttam a híradóban,
hogy Indrani megölte Sheenát…
Én…
azonnal lefagytam.
Mondhatjuk, hogy teljesen lebénultam.
Indrani Mukerjeát letartóztatták…
…a testvére állítólagos meggyilkolásában való részvételéért.
…letartóztatták a testvére megöléséért.
- Egy pillanat! Két percet kérnénk. - Nem most! Nem nyilatkozom, sajnálom!
Kezdetben nem tudtam, mit mondjak.
Nagyon zavaros volt a helyzet, mert az egyik médiamunkatárs megkérdezte:
„A nővére ölte meg Sheena Borát?”
És belém csapott a felismerés.
Ha már az elején hamis híreket terjesztenek,
mindenkinek meg kell tudnia az igazságot.
Hiszen be tudom bizonyítani
a mumbai rendőrségnek,
hogy Sheena nem a húga, hanem Indrani lánya, én pedig a fia vagyok.
Az ügyben a legnagyobb fordulat a következő:
Sheena, akiről tegnapig azt hittük, hogy Indrani húga,
mint kiderült, valójában a lánya.
Azzal vádolják, hogy minden ismerősét becsapta…
SHEENA A LÁNYOM VOLT, NEM A HÚGOM – ISMERI BE INDRANI
A CSALÁ(R)D
A FELESÉG MÚLTJÁRÓL PETER SEM TUDOTT
Nézze! Emlékszem, amikor a Sheena Bora-sztori
berobbant a képernyőre.
Én nem csak egy hírolvasó vagyok, hanem szülő is.
Ha apaként, és nem csak újságíróként hallja az ember…
hogy Sheena Indrani lánya, és hogy Indrani megölte a saját lányát,
hirtelen nem érti… „Mi van?”
Olyannyira sokkoló mindaz, ami napvilágra került,
hogy az emberek képtelenek felfogni.
Ennél már nem lehet lejjebb süllyedni.
Indrani anyaként… hihetetlenül aljas.
Hogy szerintem mi volt számunkra…
ÚJSÁGÍRÓ, PUBLICISTA
a legriasztóbb?
Ez olyasmi, amihez meg kell érteniük
minket mint országot, és mint kultúrát is.
Indiában van egy bizonyos elvárt anyakép.
Ez azt hiszem, nagyon mélyen beleivódott a kultúránkba.
És mélyen beleivódott a meghatározó vallásunkba.
Ez az ország az anyáról szól. Ez Anya India.
Minden az anya körül forog.
A tény, hogy valaki, aki anya,
képes lehet erre a gyilkosságra, képes lehet megölni a saját lányát,
teljesen elképzelhetetlen.
A mumbai rendőrkapitány megerősítette,
hogy Sheena valóban Indrani Mukerjea lánya volt
egy korábbi, eddig ismeretlen kapcsolatból.
Aztán megtudták, hogy Sheena
az első férj lánya.
De senki sem tudta, ki az a férfi.
Sheena Bora meggyilkolásának rejtélyét szövevényes kapcsolatok hálózzák be.
Ki házasodott kivel? Ki nemzette a gyermeket?
Ezekre a kérdésekre kell választ találnia a mumbai rendőrségnek.
Kiskoromtól egészen tizenötéves koromig
egyáltalán nem volt semmilyen kapcsolatom Indranival.
Megszülni a gyerekeket,
majd hátrahagyni őket nem helyes.
Ki akarta törölni a múltját.
Nem árulta el Peternek, hogy a gyermekei vagyunk,
még Vidhie-nek sem.
Óriási fejlemények a Sheena gyilkossági ügyben.
Peter Mukerjea beszélt az India Today-jel…
FRISS HÍREINK
…és elmondta, hogy Sheenát Indrani húgaként ismerte.
Peter!
A fiam, aki Sheena párja volt, egy ponton
azt mondta nekem, hogy… „Sheena… ez nem helyes.
Ő nem a húga, hanem a lánya. ”
De én akkor nem foglalkoztam ezzel,
mert nem hittem el, és azt mondtam neki:
„Nézd, az én Indranim azt mondta, hogy ez nem igaz”,
és én nyilvánvalóan hittem a feleségemnek.
Ehhez tartottam magam.
Olyannyira, hogy ez végül éket vert közém és a fiam közé.
Nagyon ritkán találkozunk olyan bonyolult kapcsolatrendszerrel,
ahol a jelenlegi férj fia
együtt jár Indrani előző házasságából született gyermekével.
Peter Mukerjea, Peter első felesége és két fiuk.
Rahul Mukerjea, ő itt marad.
Aztán ott van Indrani Mukerjea, akinek három férje van…
kettőtől elvált. Mindegyik életben van.
A második érintett a gyilkosságban.
Akinek a lánya most Peter Mukerjea lánya.
Az első férj lánya Sheena Bora,
aki egy párt alkot Rahul Mukerjeával.
Szóval Peter fia és Indrani lánya egy pár.
Ez nagyon érdekes az indiai hallgatóság számára.
Indiában nincs Kardashian család.
Ez volt-e az ok?
A közelség Rahul és Sheena között, ami a gyilkossághoz vezetett?
Indrani és Peter is ellenezte a kapcsolatot
Rahul és Sheena között.
A dolgok akkoriban nagyon rosszul alakultak.
Sheena és Rahul levált a családról,
mert a saját életüket akarták élni.
Anyám és Sheena között borzalmas volt a viszony.
Nagyon sokat veszekedtek.
Megszámlálhatatlan ocsmányságot mondott mindenki.
2012. MÁRCIUS 9. , PÉNTEK FELADÓ: SHEENA BORA
CÍMZETT: INDRANI MUKERJEA
BOLDOG VAGYOK, ÉS BIZTONSÁGBAN ÉRZEM MAGAM RAHULLAL.
NEM EZ A LEGFONTOSABB A SZÜLŐKNEK ÉS A SZERETTEINKNEK?
TE MEGTETTÉL MINDENT, HOGY BOLDOG LEGYÉL. EZT ÉN IS MEGÉRDEMLEM.
Rahul folyamatosan azt kérdezte Indranitól és Petertől,
hogy: „Miért nem jött vissza Sheena, miután találkozott Indranival?”
Hívogatta Indranit és Petert, hogy választ kapjon,
és Rahul állítása szerint Indrani mindig mást mondott.
Emiatt kezdett Rahul gyanakodni,
és ezért rögzítette ezeket a beszélgetéseket.
Papa, figyelj! Nem csak én kérdezem, oké?
Nem csak én, a barátai is, érted?
A Facebookja, az internete, a munkája…
A munkatársai idejönnek, és keresik,
azt mondják, nagyon lelkiismeretes a munkahelyén.
Egy nap sem volt… Három éve
egyszer sem tűnt el egy szó nélkül.
Most viszont már több mint két vagy három napja,
és nem szólt senkinek.
Ezért nem vall rá ez az egész.
Hallod, amit mondok? Felfogod?
Rahul Indranin keresztül próbálta elérni Sheenát,
de az azt mondta, hogy Sheena elment Indiából,
és nem akar beszélni vele.
Rahult ez nagyon meglepte, mert a rendőrség szerint
Rahul azt állította, hogy nála van Sheena útlevele.
Hogy hagyta el így az országot?
Én azt javaslom,
és ez csak egy javaslat, tanács vagy útmutatás,
hogy ha ez az, ami, akkor hagyd annyiban!
Majd visszajön, amikor akar.
Ha nem beszélt senkivel,
és így ment el, akkor el akar bújni,
valaki mással akar lenni. Lehet, hogy valaki mással ment el.
Talán egy képzeletbeli alakkal.
Nem tudom! Bármi is ez…
Az ő felelőssége, nem?
Az ő döntése.
A médiában, sőt még a rendőrségen is mindenkinek
ott motoszkált a fejében a kérdés,
hogy ha Indrani tette,
Peter hogy nem tudott róla?
Miért nem bízott a saját fiában,
amikor Rahul Mukerjea próbálta meggyőzni arról,
hogy Indrani hazudik?
Miért megint én vagyok számon kérve valamiért?
Én nem csináltam semmit! Nem hallgattam el semmit senki elől!
Én csak a menyasszonyomat keresem,
akit valaki fogott és elvitt!
Isten tudja hová, és milyen helyzetbe került!
- Nos… - Azért csesztetsz, mert nem…
Mert nem mondtam el, hogy a szaros főnökével beszéltem?
Hol a pokolban van?
Hogy hol van? Te mondd meg!
Te mondd meg nekem…
Vajon szülőként, apaként
miért nem aggódik amiatt, hogy a fia kikészült, mert a menyasszonya
eltűnt, lassan három éve?
Az igazi kérdés, amit ebben az ügyben fel kell tenni:
„Mit tettek a családtagok, mindegyikük, három éven át azért,
hogy megtudják, hová lett Sheena?”
FELADÓ
Furcsa volt, mert hirtelen…
leveleket kaptam tőle különböző fiókokból.
Nem igazán hangzott úgy, mint Sheena.
„Hiányzol”, meg ilyenek. De nem kérdeztem meg mondjuk azt,
hogy miért más az e-mail?
Indrani azt mondta a nagyszüleimnek és nekem,
hogy Sheena továbbtanulni ment az Egyesült Államokba.
Azt is hozzátette, hogy pár hónapig
szeretne beilleszkedni az új helyen,
és nem akarja, hogy keressék.
Ha már kényelmesen érzi magát, ő fog keresni minket.
Indrani nem tűnt számomra egy érett, profi bűnözőnek,
nem gyanítottam, hogy megölhet valakit.
Bíztam minden egyes szavában.
Indrani azt mondta, Sheena elment, és én elfogadtam.
Mekhail és Sheena elég közel álltak egymáshoz.
Ez érthető, hiszen testvérek.
Születésük óta együtt voltak.
Amolyan ki nem mondott kapcsolat volt köztük.
Én sosem álltam közel Mekhailhoz. Sosem éreztem…
Nem éreztem jól magam a közelében.
Sheenával…
Ma már úgy érzem, szinte kozmikus volt, érti? Azonnal passzoltunk.
Egyszerűen szerettük egymást.
Beszélhetek az emlékeimről,
de ha belegondolok ebbe az egészbe,
az igazság az, hogy ő… Nem láttam,
nem hallottam a hangját már vagy tíz éve,
2012 óta.
És hát… nem tudom. Nem is tudom, mire gondoljak.
Ez egy nagyon kemény dió számomra,
mert nem vagyok hajlandó elfogadni
ezt a valóságot.
Indrani mostantól nem működik együtt a mumbai rendőrséggel.
Folyton azt mondja, hogy a lánya Amerikában van,
legalábbis ő így tudja, és hogy nem ölték meg.
Ez egyáltalán nem segíti a mumbai rendőrség munkáját,
és ezért van szükségük meg több bizonyítékra,
ami alátámasztja azt a tényt,
hogy ezek az emberek részt vettek Indrani lányának meggyilkolásában.
A rendőrség nehezen tud bizonyítékot szerezni
a három évvel ezelőtti gyilkosság kapcsán.
Speciális csapatot küldenek Mumbaiból Raigadba.
Mivel a holttest három éve fekszik a föld alatt,
egy törvényszéki szakértői csapatot is küldenek a bizonyítékok felkutatására.
2015. AUGUSZTUS 28.
Hajnali négy órakor…
megérkezett a mumbai rendőrség a Khar rendőrőrsről.
Döbbenten néztem,
hogy milyen sok rendőr szállt ki a házamhoz ilyen korai órán.
Azt mondták, hogy egy 2012-ben történt eset miatt jöttek.
De esett az eső, és a sötét miatt
nem tudtam megmutatni nekik a pontos helyszínt.
Öt-hat órába telt, mire megtaláltuk a testet.
Bezacskózták a csontvázat…
és további vizsgálatra Mumbaiba vitték.
Még mindig nem tudjuk, ki akarta eltussolni az ügyet 2012-ben.
Csak annyit tudunk, hogy egy bizonyos személy gyilkosságot követett el,
de a tágabb összeesküvésről nincs semmiféle adatunk.
Ki hívta, és győzte meg a rendőrséget arról, hogy ne jelentsék az ügyet?
Hiszen ez egyértelműen megtörtént,
egy láthatatlan, befolyásos személy közbenjárására.
A legújabb fejlemény: a mumbai rendőrség együtt hallgatja ki
a három kulcsszereplőt, akik állítólag megölték Sheena Borát.
Az anyját, Indrani Mukerjeát,
a mostohaapját, Sanjeev Khannát,
és Indrani sofőrjét.
Hármójuk kihallgatását
a mumbai rendőrkapitány, Rakesh Maria végzi.
Egy kis háttérinformáció:
Rakesh Maria „az” a Rakesh Maria.
A mumbai bűnügyi csoport vezetője,
ami a nyomozó ügynökségek legjobbika.
Legalábbis a mumbai médiában
mindig a Scotland Yardhoz hasonlítják.
Ő volt az, aki megoldotta az Indian Mujahideen-ügyet,
és az 1993-as robbantási ügyet.
Ő vezette a nyomozást
a 2008-as mumbai terrortámadások után.
Nagyon jól tudta, kicsoda Peter Mukerjea és Indrani Mukerjea,
hogy mit jelentenek a média és az indiai közönség számára.
Megértette, hogy komoly médiafigyelem övezi ezt az ügyet.
Pontban fél kilenckor, főműsoridőben lépett ki a rendőrség kapuján.
Tudta, hogy mindenki élőben közvetíti a sajtótájékoztatót.
- Csendet! - Uram! Kezdje a beszámolóját!
Ma reggel megtaláltuk a néhai Sheena Bora
csontvázának maradványait.
Emellett megtaláltuk…
Sheena Bora útlevelét is Dehradúnban.
Ez megsemmisíti azt az elméletet…
miszerint…
Sheena Bora az Egyesült Államokba ment.
Ha a média egy olyan ügyet, mint Sheena Bora meggyilkolása,
bűnügyi drámává alakít,
akkor a rendőrség is a részévé válik
a szemünk előtt kibontakozó
drámai szereposztásnak. És ezt ők is tudják!
A rendőrség azt is tudja,
hogy ez az ügy nem csendben fog megoldódni.
A televíziós kamerák kereszttüzében játszódik majd,
ahol minél erősebb a szalagcím, minél szenzációsabb,
annál népszerűbbé válik.
Van itt még valami. Nagyon fontos.
- Csak egy lehetőség. - Igen?
- Talán megérné… - Oké, folytasd.
…bevonni egy
tantrikus, jövendőmondó vagy hasonló személyt.
Ezek a nők nagyon erősek,
de mindig tanácsokkal és egyebekkel operálnak.
Nem viccelek!
Azt az apró, extra masalát keresik,
ami még pikánsabbá teszi a sztorit.
Ez a nő egy gusztustalan emberi lény, valószínűleg pszichopata,
és talán követett már el hasonlót egyszer, korábban.
Indrani Mukerjeából azonnal démon,
gonosztevő,
a murjim, bűnöző lett,
mert köré fel lehetett építeni
egy egész történetet.
Az ügy beindulásakor
már mindenkinek megvolt a maga álláspontja.
Az anyám volt az ördögi gyilkos,
az apám a férfi, aki semmiről sem tudott,
a mostohafivéreim… Rahult sajnálták,
én pedig egy elkényeztetett, csibész gyerek voltam.
De mindenkinek, akit érdekelt ez az ügy,
Sheenát kellett volna a szeme előtt tartania.
Mert ez az egész róla szólt.
Mert van itt valaki, aki meghalt.
Próbáljuk meg vázolni a nézőinknek,
hogy mi is történik.
RÉSZLETEK A JEGYZŐKÖNYVEKBŐL
Rendőrségi források megosztották a gyilkosság hátborzongató részleteit.
2012. ÁPRILIS 24. SHEENA ELTŰNÉSÉNEK ÉJSZAKÁJA
A mumbai rendőrség azt állítja, hogy azon az estén, fél hét körül…
Indrani felhívta Sheenát a Nemzeti Főiskola közelében.
Rahul épp Sheenával volt akkor.
Ez a híres Linking út Bandrában,
és ennél az épületnél, pont ezelőtt az üzlet előtt
vette fel állítólag Sanjeev és Indrani Sheenát.
Reggel vagy este szállt ki az Amarsonsnál?
- Este! - Este, kedvesem?
INDRANI MUKERJEA HANGJA
Mikor találkozott Indranival?
Indrani 25-én Kolkatába ment, szóval 24-én este.
Oké. Akkor… biztosan… bizonyára…
ha elmondta, akkor másnap mehetett el,
biztos kimaradt éjszaka, vagy ilyesmi.
Valószínűleg.
És azóta nem jelentkezett.
Innivalóval kínálták, amiben volt valami…
KÁBÍTÓSZERES ÜVEG
…majd miután elálmosodott,
elvitték egy kieső, elhagyatott helyre.
A rendőrség azt is állítja,
hogy Indrani és Sanjeev megfojtották Sheenát.
SANJEEV KHANNA (BŰNTÁRS) HÚZTA SHEENA HAJÁT,
MIKÖZBEN INDRANI MEGFOJTOTTA.
SHEENA BORA KÜZDÖTT, MAJD ELCSENDESEDETT.
Miután megölték, a vádlott visszatért Peter Mukerjea otthonába, Worliba.
Aznap este ebben a bungalóban volt a holttest,
a garázsukban, a kocsijukban.
A HOLTTESTET A CSOMAGTARTÓBÓL A GARÁZSBA VITTÉK
Indrani Mukerjea kisminkelte Sheena holttestét,
hogy frissnek tűnjön,
és senki se kezdjen gyanakodni.
Majd kora reggel elvitték a holttestet Raigadba.
Rahul. Ha beszélni akarna veled,
megkeresne. Ez biztos.
Igen, ha beszélni akarna bárkivel,
már jelezte volna. Nem, nem lépett kapcsolatba senkivel. Senkivel.
Igen, mert valószínűleg úgy látja…
Megmondom, mi lehet. Ez az én véleményem, oké?
- Mert mindenkit felhívsz. - Honnan tudhatnánk,
hogy életben van, Indrani?
Nem beszélt senkivel.
Attól még nem halott, hogy így viselkedik.
Miért gondolod, hogy meghalt?
Vett egy repülőjegyet, és elment valahová. Miből gondolod, hogy meghalt?
Úgy értem, én nem gondolnám… Miért hiszed azt, hogy meghalt?
Az az igazság, hogy nem hiszek neked.
Nagyon is aggódnod kellene emiatt.
Szerintem meg nem kellene aggódnod emiatt, Rahul.
Indrani Mukerjea nem egy előkelőség, akit nem kellene komolyan venni,
mint akinek bonyolult a gondolkodásmódja.
Igenis kőkemény bűnözőként kell rá nézni,
aki a legborzalmasabb bűncselekményt követte el.
Készen állok. Rajta, tegyétek fel a kérdéseiteket!
A feliratot fordította: Farkas Melinda